# ŠTATÚT RADY ŠKOLY

**pri Základnej škole s materskou školou, Radvanská 1, Banská Bystrica**

 V súlade so zákonom NRSR č.596/2003 Z. z. o štátnej správe v školstve a školskej samospráve a v súlade s Vyhláškou Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich organizačnom a finančnom zabezpečení, sa vydáva tento štatút Rady školy pri ZŠ s MŠ, Radvanská 1, Banská Bystrica.

# Základné ustanovenie

**Článok I.**

1. Rada školy sa zriaďuje pri ZŠ s MŠ, Radvanská 1, Banská Bystrica.
2. Sídlo rady školy je zhodné so sídlom školy, pri ktorej je zriadená.

**Pôsobnosť a poslanie rady školy**

**Článok II.**

(1) Rada školy je ustanovená podľa zákona NRSR č. 596/2003 Z. z. o štátnej správe v školstve a vyhlášky Ministerstva školstva Slovenskej republiky č. 291/2004 Z. z. o školskej samospráve s pôsobnosťou v rámci školy, pri ktorej je ustanovená, na obdobie 4 rokov.

1. Rada školy je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy a záujmy rodičov, pedagogických a ďalších zamestnancov školy a žiakov v oblasti výchovy a vzdelávania.
2. Rada školy plní funkciu verejnej kontroly práce vedúcich zamestnancov tejto školy.

**Činnosť rady školy**

**Článok III.**

1. Rada školy sa vyjadruje ku všetkým závažným skutočnostiam, ktoré sa vzťahujú k práci školy. V súlade s plánom zasadnutí rady školy predkladá na jej jednotlivé zasadnutia príslušné materiály v písomnej forme a v požadovanom množstve kompetentná osoba určená predsedom RŠ.
2. Štatutárnym zástupcom rady školy je jej predseda.
3. Rada školy

a) navrhuje na základe výberového konania kandidáta na vymenovanie riaditeľa školy,

1. b) navrhuje alebo sa vyjadruje k návrhu na odvolanie riaditeľa školy,

 c) navrhuje, alebo sa vyjadruje k návrhu na odvolanie zástupcu riaditeľa školy,

 d) vyjadruje sa ku koncepčným zámerom rozvoja školy a ku skutočnostiam

 uvedeným v § 5 ods. 7 zákona NRSR č. 596/2003 Z. z. a to najmä:

1. k návrhu na počty prijímaných žiakov,
2. k návrhu na zavedenie študijných a učebných odborov a ich zameraní,
3. k návrhu na úpravy v učebných plánoch a v skladbe vyučovaných voliteľných a nepovinných predmetov a k predpokladaným počtom žiakov v týchto predmetoch,
4. k informáciám o pedagogicko-organizačnom a materiálnom zabezpečení výchovno- vzdelávacieho procesu,
5. k správe o výchovno-vzdelávacej činnosti školy, k jej výsledkom a podmienkam,
6. k návrhu rozpočtu,
7. k správe o výsledkoch hospodárenia školy, rady rodičov, odborového zväzu,
8. ku koncepčnému zámeru rozvoja školy a k jeho každoročnému vyhodnoteniu.
9. Rada školy vo výberovom konaní na funkciu riaditeľa školy:
10. posúdi predložené podklady jednotlivých uchádzačov a určí poradie navrhovaných kandidátov tajným hlasovaním,
11. zriaďovateľovi školy odovzdá výsledky výberového konania, zoznam kandidátov a návrh na kandidáta na vymenovanie za riaditeľa školy, podpísaný predsedom rady školy.

## Zloženie rady školy

**Článok IV.**

1. Rada školy má 11 členov.
2. Členmi rady školy sú:

2 zástupcovia pedagogických zamestnancov školy (1 zástupca za ZŠ a 1 zástupca za MŠ),

1 zástupca nepedagogických zamestnancov školy,

4 zástupcovia rodičov žiakov (3 zástupcovia za ZŠ a 1 zástupca za MŠ),

2 delegovaní zástupcovia príslušného obecného zastupiteľstva,

2 delegovaný zástupca organizácie, ktorá sa podieľa na výchove a vzdelávaní v škole.

**Spôsob voľby členov rady školy**

**Článok V.**

1. Voľba zástupcov rodičov do rady školy sa uskutočňuje tajným hlasovaním rodičov žiakov navštevujúcich ZŠ a MŠ.
2. Voľba zástupcov pedagogických zamestnancov do rady školy sa uskutočňuje

 tajným hlasovaním pedagogických zamestnancov ZŠ a MŠ.

1. Voľba zástupcov nepedagogických pracovníkov do rady školy sa uskutočňuje tajným hlasovaním nepedagogických zamestnancov ZŠ a MŠ.
2. Členovia rady školy sú volení na štvorročné funkčné obdobie. Členom rady školy môže byť iba fyzická osoba, ktorá je spôsobilá na právne úkony a je bezúhonná. Členstvo v rade školy je čestné.
3. Členstvo v rade školy zaniká:
4. uplynutím funkčného obdobia,
5. dobrovoľným odstúpením,
6. odvolaním, ak bol člen rady školy právoplatne odsúdený za úmyselne spáchaný trestný čin, alebo si neplní povinnosti vyplývajúce z členstva v rade školy,
7. úmrtím,
8. ukončením vzťahu ku ZŠ s MŠ
9. odvolaním delegovaného člena.
10. Člen RŠ sa môže uchádzať o opakované zvolenie do novej školskej rady.
11. V prípade zániku členstva pred uplynutím funkčného obdobia RŠ je predseda povinný do 30 dní iniciovať voľbu náhradného člena, /v prípade zániku členstva zástupcu rodičov môže nahradiť odchádzajúceho člena, ďalší kandidát v poradí, ktorý získal najviac hlasov voličov/.

**Pravidlá rokovania rady školy**

**Článok VI.**

(1) Rada školy na svojom prvom zasadnutí volí zo svojich členov predsedu rady školy.

 Podpredsedu volí zo svojich členov na svojom prvom stretnutí, alebo v deň prerokovania

 a schválenia štatútu rady školy.

(2) Predsedu a podpredsedu rady školy volia a odvolávajú členovia rady školy nadpolovičnou

 väčšinou hlasov všetkých členov rady školy /6 hlasov/.

(3) Predsedu rady školy rada odvolá, ak

1. bol právoplatne odsúdený za úmyselný trestný čin,
2. o to sám požiada.
3. Predsedu a podpredsedu rady školy môže rada školy odvolať, ak
4. nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov kalendárneho roku,
5. koná v rozpore s ustanoveniami zákona NRSR č. 596/2003 Z. z. v znení neskorších predpisov alebo v rozpore so štatútom rady školy.
6. Rada školy je uznášania schopná, ak je na jej zasadnutí prítomná nadpolovičná väčšina jej členov.
7. Na platné uznesenie rady školy je potrebný nadpolovičný počet hlasov všetkých jej členov /6 hlasov/.
8. Rada školy sa schádza podľa potreby, najmenej však štyrikrát ročne.
9. Nová rada školy musí byť zvolená najneskôr do desiatich dní pred skončením

funkčného obdobia rady školy.

**Práva a povinnosti člena rady školy**

**Článok VII.**

(1) Člen má právo :

1. voliť a byť volený,
2. navrhovať kandidátov na funkciu predsedu, podpredsedu a člena obecnej rady školy,
3. byť informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať,
4. hlasovať o všetkých uzneseniach rady školy,
5. predkladať na rokovanie rady školy vlastné námety prípadne námietky a pripomienky
6. Člen rady školy je povinný zúčastňovať sa jej zasadnutí. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu.
7. Člen rady školy je povinný zabezpečiť ochranu osobných údajov, získaných pri svojej činnosti v rade školy, chránených všeobecne záväznými právnymi predpismi.

**Povinnosti predsedu rady školy**

**Článok VIII.**

1. Predseda rady školy je štatutárnym orgánom, ktorý riadi činnosť rady školy a koná v jej mene.
2. Za predsedu rady školy môže byť zvolená fyzická osoba, ktorá je spôsobilá na právne úkony a je bezúhonná.
3. Predseda rady školy predkladá rade školy návrh štatútu rady školy na schválenie.
4. Predseda rady školy zvoláva, pripravuje a riadi schôdze rady školy.
5. Predseda rady školy zvolá radu školy najneskôr do 15 dní, ak o to požiada tretina členov rady školy, riaditeľ školy alebo zriaďovateľ školy. Ak tak neurobí, radu školy zvolá jej podpredseda.
6. V prípade akejkoľvek neprítomnosti predsedu RŠ, zvolá RŠ podpredseda.

**Vzťahy rady školy k orgánom miestnej štátnej správy**

**Článok IX.**

1. Predseda rady školy informuje riaditeľa školy o pláne zasadnutí na príslušný kalendárny rok.
2. Riaditeľ školy v súlade s plánom zasadaní predkladá rade školy príslušné materiály a to spravidla v písomnej forme a v požadovanom množstve.

**Finančné zabezpečenie rady školy**

**Článok X.**

1. Rada školy nemá vlastný majetok.

**Záverečné ustanovenia**

**Článok XI.**

(1) Znenie štatútu môže byť upravené, zmenené a doplnené na návrh člena rady školy po schválení nadpolovičnou väčšinou jej členov /6 hlasov/. Tieto zmeny sa následne uvedú v dodatku ku štatútu rady školy.

1. Tento štatút bol prerokovaný a schválený na zasadaní rady školy dňa 12. novembra 2019

a od tohto dňa nadobúda účinnosť.

V Banskej Bystrici 12. novembra 2019

 \_\_\_\_\_\_\_\_\_\_\_\_\_\_\_\_\_\_\_

 Mgr. Eva Tonhajzerová

 predsedníčka rady školy